בית הכנסת עץ חיים (כרתים)

בית הכנסת עץ חיים נמצא בעיר העתיקה של חאניה באי היווני כרתים.<ref></ref> בית כנסת זה הוא היחיד ששרד בכרתים את מלחמת העולם השנייה ושואת יהודי יוון, לאחר שנפגע מהפצצות גרמניה הנאצית. זהו גם השריד היחיד שנותר מהקהילה הרומניוטית של האי.<ref></ref>

בית הכנסת ממוקם בשכונה היהודית, לאורך רחוב קונדילאקי. הוא נבנה במאה ה-16, סבל מנזק חמור במהלך מלחמת העולם השנייה ומרעידת אדמה, שוחזר בשנים 1997–1999 וסבל מהצתה ב-2010.

== היסטוריה ==

במקום בו עומד בית הכנסת נבנתה במאה ה-15 כנסייה קתולית. כנסייה זו נהרסה במהלך המצור על העיר בשנים 1535–1540 על ידי העות'מאנים. במהלך בניית חומות העיר חאניה דווח שבבניה השתתפו 36 יהודים שעבדו בהתנדבות. בשנת 1560 הוונציאנים ששלטו באי, נתנו או מכרו את הכנסייה שנהרסה ליהודים, כדי לבנות לעצמם בית הכנסת, בחאניה היה בית כנסת שני, שנקרא בית הכנסת בית שלום שנהרס במלחמת העולם השנייה.

עד שנת 1944 חיו בחאניה כ-270 יהודים. יחד עם כ-15 יהודי הרקליון, הם היוו את הקהילה היהודית שנותרה בכרתים. בשעות המוקדמות של 20 במאי 1944 עצרו הגרמנים את חברי קהילת חאניה והעבירו אותם בתחילה לכלא אגיה. הם שהו שם מספר ימים. לאחר מכן הם הועברו במשאיות להרקליון שם הועלו על האונייה "טנאיס". יחד עם היהודים על הסיפון היו עוד כ-600 לוחמי מחתרת נוצרים ושבויי מלחמה איטלקים שנשבו בכרתים. המטרה הייתה להעבירם למחנה ריכוז, ככל הנראה לאושוויץ. אבל מול מילוסטה טורפדה הספינה על ידי צוללת בריטית. לא היו ניצולים מהאירוע.<ref></ref><ref></ref>

במהלך הפצצת חאניה ב-1941 ניזוקה העיר העתיקה קשות ובית הכנסת "בית שלום" נהרס כליל. השמדת הקהילה היהודית של חאניה ב-1944 סימנה את קריסתו ההדרגתית של בית הכנסת "עץ חיים". השימוש בבניין נזנח. לאחר המלחמה המקום תפקד כמחסן, וכאורווה, כשבמשך שנים אחדות התגוררו במקום ארבע משפחות.

לאחר רעידת האדמה בשנת 1994, בית הכנסת נהרס. בשנת 1995 פתח ניקוס חנן סטברולאקיס, אז מנהל המוזיאון היהודי של יוון, קמפיין לשיקום בית הכנסת עץ חיים. הוא הצליח לגייס את התרומות הנדרשות לשיקום בית הכנסת. העבודה החלה בשנת 1997 ונמשכה כשנתיים. בית הכנסת המשוקם נחנך ב-10 באוקטובר 1999. שני ספרי תורה הוכנסו לבית הכנסת והתקיים טקס קביעת המזוזות. לאחר מכן התקיימה התפילה המסורתית וטקס קבלת השבת.

לאחר ששוקם, הפך בית הכנסת (יחד עם המקווה) ליעד תיירותי, ומשך אליו גם ביקורים של מכובדים כמו מלכת ספרד סופיה ומלך יוון קונסטנטינוס השני, שערך בבית הכנסת ביקור פתאומי במרץ 2006.

בית הכנסת נתפס כסמל לדו קיום. באופן ייחודי, כמעט כל חברי הקהילה המקומית אינם יהודים וצוות בינלאומי מטפל בצרכי הדת של הקהילה.<ref></ref> מדי פעם מבקר בקהילה רב בעיקר (בחגים) שמסוגל לתקוע בשופר. נוצרים ומוסלמים מוזמנים לבקר בבית הכנסת.<ref></ref> למרות העבר הרומניוטי של הקהילה, הקהילה מתפללת בעיקר בנוסח הספרדי של יהודי יוון ופיתחה נוסח הגדה של פסח משלה.<ref name="etz-hayyim-hania.org"></ref>

ב-5 וב-16 בינואר 2020 סבל בית הכנסת משני פיגועי הצתה בעלי אופי אנטישמי, בנזק כולל של כ-200,000 אירו.<ref></ref> בעוד ההצתה הראשונה כובתה במהירות, בהצתה השנייה עלו באש כ-2500 ספרים וכתבי יד נדירים.<ref name="Guardian" /> במהלך ההצתה השנייה הושארה מחוץ לבית הכנסת חפיסת סבון כביטוי לקריאה אנטישמיות נפוצה ביוון ומחוצה לה, הקושרת בין מעשי הנאצים עם שומן יהודים במהלך השואה, לבין כוונות האנטישמים ליהודים שממשיכים לחיות למרות הכל (ביוונית נפוץ הביטוי האנטישמי המאיים "אני אהפוך אותך לסבון".<ref></ref>). 

בעקבות חקירה נעצרו כחשודים במעשה שני גברים בריטים בני 23 ו-33, וגבר יווני בן 24 שהודה במעשה.<ref name="Guardian"></ref> על פי חקירת המשטרה באירוע הראשון לקחו חלק עוד שני אמריקאים שלא נתפסו.<ref name="Guardian" />

== מבנה בית הכנסת ==

בית הכנסת מורכב ממבנה ראשי של בית הכנסת ושתי חצרות. מדרום נמצא מעבר למקווה, אותה חלקו עם בית הכנסת בית שלום לפני שנהרס. בחצר יש ארבעה קברי רבנים שלא נקברו בבית העלמין היהודי. החצר הצפונית מוקדשת לידידי עץ חיים. המקווה, נבנה מחדש בשנת 1995. מצפון גובלת החצר במבנה שבו שכן בית הספר, ותלמוד תורה. לכל חצר יש גישה משלה. הגישה לחצר הצפונית היא דרך שער רוטשילד, ואילו בחצר הדרומית הייתה כניסה קטנה שהובילה לעזרת הנשים.

הבניין הראשי נבנה בדומה לבניין בית הכנסת בקורפו. ארון הקודש ממוקם בקיר המזרחי.<ref></ref>

== התחדשות בית הכנסת ==
שיקום בית הכנסת נעשה בידי Nicos Stavroulakis ניקוס סטברולקיס אומן וארכאולוג שאביו התפלל בבית הכנסת.
ספר תורה חדש הוכנס בתאריך 27 במאי 2023 לבית הכנסת, לרגל חג השבועות. את יוזמת ספר התורה יזמו חבריו של ניקוס סטברולקיס. הספר נכתב על שמו ולזכרו. על ניקוס סטברולקיס האומן ראה קישור ב"קישורים חיצוניים". ניקוס סטברולקיס גם תרם את רוב הספרים הנמצאים בספריית בית הכנסת, המכילה כ-4,500 ספרים המונגשים לציבור הרחב גם באמצעות קטלוג מקוון.

== גלריה ==

<gallery heights="200" mode="packed">
קובץ:Etz-Hayyim-Synagogue.jpg|מבנה בית הכנסת עץ חיים.
קובץ:Chania Synagogue a.jpg|פנים בית הכנסת "עץ חיים".
קובץ:Chania Synagogue b.jpg|פנים בית הכנסת "עץ חיים".
קובץ:Chania Synagogue d.jpg|שלט הנצחה המוצב בבית לרב אברהם איבלאגון.
קובץ:Etz-hayyim-Synagoge. Tor.jpg|הכיתוב בשער הכניסה לבית הכנסת.
</gallery>

== ראו גם==
* בית הכנסת עץ חיים (אתונה)
* חאניה

== לקריאה נוספת ==
* ד"ר ענת בר-כהן, "שימור בית-הכנסת "עץ חיים" בעיר חאניה – כרתים", כנס הים התיכון 2004: בעיות ואתגרים בתחילת המאה ה-21, במסגרת פרויקט תרבויות הים התיכון, אוניברסיטת חיפה, 24.2.04

== קישורים חיצוניים ==

* 
* 
* 
* 
* 
* [http://www.etz-hayyim-hania.org/the-jews-of-crete/the-history-of-the-jews-of-crete/ סקירה היסטורית של הקהילה היהודית בכרתים] 
* [https://www.jewishvirtuallibrary.org/crete אודות בית הכנסת והקהילה היהודית בכרתים, באתר הספרייה היהודית הווירטואלית] 
* אודות ניקוס סטברולקיס - https://forward.com/fast-forward/372615/nikos-stavroulakis-greek-jewish-activist-dies-at-85/
באתר עץ החיים
https://www.etz-hayyim-hania.org/nyt-obituary-nikos-stavroulakis/

== הערות שוליים ==

עץ חיים (כרתים)